Hrob Waltera Ciszeka v americkom štáte Pensylvánia
**Walter Joseph Ciszek**, SJ (\* 4. november 1904, Shenandoah, USA – † 8. december 1984, New York) bol americký jezuita poľského pôvodu. Stal sa misionárom v Rusku, za druhej svetovej vojny však bol obvinený zo špionáže pre Vatikán. Nato bol 23 rokov väznený, z čoho päť rokov strávil v moskovskej väznici Lubjanka a ďalšie roky potom v sibírskom gulagu.

Rímskokatolícka cirkev už začala proces jeho blahorečenia, v roku 2014 mu tak náležal titul služobník Boží.

Život
-----

Narodil sa v baníckom mestečku Shenandoah poľským emigrantom. Bol divokým výrastkom, bitkárom a členom gangu. Jedného dňa preto šokoval svojich rodičov tvrdením, že sa chce stať kňazom.

Do jezuitského noviciátu vstúpil v Spojených štátoch v roku 1928. V nasledujúcom roku hľadal pápež Pius XI. rehoľníkov, ktorí by boli ochotní sa vydať do Sovietskeho zväzu, aby tam v utajení vykonávali misionársku prácu. Ciszek sa prihlásil. V roku 1934 odcestoval najprv do Ríma, kde v pápežskej koľaji Russicum študoval ruštinu, ruskú históriu a liturgiu. Dňa 24. júna 1937 bol v Ríme vysvätený za kňaza v byzantskom rítu a prijal meno Vladimir.

Druhá svetová vojna ho zastihla v poľskej oblasti obsadené Červenou armádou. V roku 1940 ho zatkli, obvinili zo špionáže pre Vatikán a ďalších 23 rokov v Rusku väznili. Pätnásť rokov z tejto doby strávil na Sibíri. Jeho príbuzní ani spolubratia o ňom počas jeho väznenia nedostali žiadnu správu, považovali ho tak za dávno zosnulého.

Jeho trest v gulagu skončil v apríli 1955. Prepustili ho do Noriľska, ale slobodu nezískal. O tri roky neskôr mu KGB nariadila presun do Krasnojarsku. Kvôli tajnému kňazskému pôsobeniu bol násilne odvlečený do Abakanu, kde potom štyri roky pracoval ako automechanik.

Do Spojených štátov sa mohol vrátiť až v roku 1963. O dva roky neskôr začal prednášať na John XXIII Center na Fordham University v Pensylvánii.

Dielo
-----

* *With God in Russia*, (spoluator: Daniel L. Flaherty, S.J.), memoáre (New York: McGraw-Hill, 1964).
* *He Leadeth Me*, (spoluator: Daniel L. Flaherty, S.J.), memoáre (New York: Doubleday, 1973).
* "With God in America", memoir with primary sources (Chicago: Loyola Press, 2016).

### Slovenské a české vydania

* Walter J. Ciszek, Daniel L. Flaherty: *S bohom v Rusku*, Dobrá kniha, 1993, podtitul: *mojich dvadsaťtri kňazských rokov v sovietskych väzeniach a pracovných táboroch na Sibíri*, ISBN 8071410306; (*With God in Russia*, po anglicky 1964)
* *On mne vede*, České katolické nakladatelství Zvon, Praha 1995 (*He Leadeth Me*, po anglicky 1973)
* Walter J. Ciszek, Daniel L. Flaherty: *S ​​Bohem v Rusku*, Nakladatelství Paulínky Praha, 2014; (*With God in Russia*, po anglicky 1964)

Referencie
----------

1. ↑  MCCLAREY, Donald R.. *Father Walter Ciszek: With God in Russia* [online]. Catholic stand, 2014-4-23. Dostupné online. (po anglicky)
2. ↑  Walter Ciszek, Paulínky.cz
3. ↑  JEMELKA, František. *Paulínky vydávají nový titul: S Bohem v Rusku* [online]. Tiskové středisko ČBK, 2014-5-25. Dostupné online. (po česky)
4. 1 2  KURACINOVÁ VALOVÁ, Miroslava. *Životopis autora knihy S Bohem v Rusku* [online]. Paulínky. Dostupné online. (po česky)
5. ↑   *S Bohom v Rusku - Walter Ciszek SJ - Recenzia* [online]. litcentrum.sk, 2014-10-27. Dostupné online.
6. ↑   *Walter J. Ciszek: S Bohem v Rusku // ...životom napísaný brilantný príbeh!* [online]. kniznytip.blogspot.sk, 2017-02-21. Dostupné online.

Externé odkazy
--------------

* Kňaz. ktorý zomrel trikrát - Slovo medzi nami

Zdroj
-----

*Tento článok je čiastočný alebo úplný preklad článku Walter Ciszek na českej Wikipédii.*

Autoritné údaje: * BnF: 13528985g
* GND: 118676229
* ISNI: 0000 0001 1451 4043
* LCCN: no95003453
* NK ČR: mzk2004223219
* SNK: 148813
* VIAF: 89498998
* WorldCat: lccn-no95003453